b"\n_START_ARTICLE_\nLa F\xc3\xa0brega (Aiguam\xc3\xbarcia)\n_START_SECTION_\nDescripci\xc3\xb3\n_START_PARAGRAPH_\nMasia fortificada amb profusi\xc3\xb3 d'espitlleres. Empla\xc3\xa7ada a la riba esquerra de la riera de Marmellar, al costat de la carretera de Bonany al Pla de Manlleu. En l'actualitat l'edifici t\xc3\xa9 una planta quadrada, d'11,5 m de costat. La porta principal era a la fa\xc3\xa7ana sud. L'interior \xc3\xa9s dividit per tres pisos o trespols. Les parets s\xc3\xb3n fetes amb carreus de mida mitjana als caires, amb pedres molt ben treballades. Segurament per les seves caracter\xc3\xadstiques degu\xc3\xa9 \xc3\xa9sser feta en un moment for\xc3\xa7a tard\xc3\xa0 de l'\xc3\xa8poca medieval, despr\xc3\xa9s del 1300.\n_START_SECTION_\nHist\xc3\xb2ria\n_START_PARAGRAPH_\nEls or\xc3\xadgens d'aquesta casa forta s\xc3\xb3n desconeguts, b\xc3\xa9 que segurament sorg\xc3\xad en el moment de la repoblaci\xc3\xb3 de l'indret. Fins al 1225 no se'n t\xc3\xa9 not\xc3\xadcia."